Lolland-Falsters Stifts-Tidende, 1847-01-14
Den 16de December 1846 var for Beboerne af den lille Ø Nyord under Stege Sogn en sand Høitidsdag, ikke af den Natur, som de Høitidsdage, man saa ofte seer omtalte i Aviser og Blade. Det var ikke et Guldbryllup, et Jubilæum eller desl.,der feiredes: – det var en Kirkeindvielse, ikke en afbrændt Kirke, der nu var igjenopbygget, eller en gammel, forfalden dito, der nu havde modtaget en betydelig Reparation, – det var en aldeles ny, som er opført paa et Sted, hvor der forhen ingen har været. Erindrer man sig dette Steds isolerede Beliggenhed, kan man nok tænke sig, at dette i Forening med Beboernes Næringsveis Beskaffenhed maatte bevirke, at de kun sjeldent kunde møde i deres forrige Sognekirke, for at opbygges ved Guds Ords Hørelse og Læsning. Tænker man sig endvidere den store Besværlighed disse Menneskeer hidtil have havt, naar de skulde føre deres Spæde den lange Vei (henved 1 1/2 Miil over Søen til Kirken, naar Bryllup, Begravelse o. s. v. fandt Sted, men især med Confirmanternes Forberedelse til Confirmation, saa vil man og kunne forestille sig den Glæde og Taknemmelighed, hvormed de modtoge Budskabet om, at Hs. Majestæt Kongen havde bevilget, at en Summa, stor 5,800 Rbd., maatte anvendes af Statens Midler til Opførelse af et Kapel og en Præstebolig paa Nyord. En særdeles duelig Bygmester, Hr. O. Glahn af Nykiøbing paa Falster, opførte afvigte Sommer begge Deele, og nu staaer den skjønne, lille, venlige Kirke der og rager med sit lille forgyldte Spiir frem over Øens ret pyntelige Gaarde og Huse. Forskellige sammenstødende Omstændigheder bevirkede, at Jnd vielsen af Kirken ikke kunde finde Sted for den 16de December, og da Stiftets Biskop formedelst sit svagelige Helbred ikke turde gjøre Reisen til Nyord, blev Indvielsen udført af Øens hidtilværende Sognepræst, Hr. Provst, Ridder Smith i Stege. Om selve Indvielsen skal Jndsenderen af disse Linier kun bemærke, at Talerne af Provst Smith og Pastor Paludans Tiltrædelsesprædiken, samt de i den Anledning af Førstnævnte forfattede Psalmer, efter Forlydende ville udkomme i Trykken, og Publicum vil saaledes gives Leilighed til at gjøre sig et Begreb om det Jndtryk, den hele Høitidelighed maatte gjøre paa de Tilstedeværende. - Den, der først undfangede den Jdee at bygge en Kirke paa Nyord og gjøre Øen til et eget Sogn; den, der bragte en allerunderdanigst Bøn frem for Hs. Majestæts Throne og saaledes skaffede Midler tilveie til at bygge for; den, endelig, der uopfordret tilbød at afstaae aarlig en Deel af sine Jndtægter til en Præsts Lønning, uden hvilket denne vigtige Sag alligevel vanskelig kunde være blevet udført: denne Mand var den i disse Liner allerede flere Gange nævnte Hædersmand Provst Smith. Efter Opfordring af Nyordsøes Beboere udtaler derfor Jndsenderen herved offentlig disses dybtfølte Tak, og af ganske Hjerte stemme de i med deres nye Præst, Hr. Paludan, der i sin smukke Tiltrædelsesprædiken sagde, at saalænge Kirken staaer paa Nyord, vil den staae der som et skjønt og herligt Mindesmærke om den Mand, hvis sande christelige Jver og sjeldne Uegennyttighed det skyldes, at den blev til. Og naar de kommende Slægter i Mag gaae hen til deres kjære Kirke med deres Spæde, medens Jisgang spærrer Sundet og Stormen raser, da ville de tænke paa hvad deres Fædre have udstaaet ved lignende Anledninger og Provst Smiths Navn vil velsignet gjenlyde i deres Hjerter. HjeNykjøbing, den 14de Januar. Valghandlingen for Kjøbstædernes 10de Valgdistrict, Saxkjøbing, Nysted, Stubbekjøbing og Nykjøbing, foretoges iforgaars og igaar i de to førstnævnte Byer og fortsættes idag i Stubbekjøbing og imorgen her i Byen. Udfaldet af de to første Dages Stemmegivning er følgende: Saxkjøbing, Kjøbmand P. W. Wulff i Stubbekjøbing 20 Stemmer, Brændeviinsbrænder J. Sidenius i Nykjøbing 19 og Apotheker Grundtvig i Saxkjøbing. 1. Nysted, Kjøbmand P. W. Wulff i Stubbekjøbing, 15 St., practiserende Læge Aarestrup i Saxkjøbing 14, Brændeviinsbrænder J. Sidenius i Nykjøbing 4, Kjøbmand Lorenz i Mariebo 2, Proc. Bonnezen i Nakskov 1. Justitsraad Fasting i Nakskov 1 og Procurator Tidemand i Nykjøbing 1. - For de mindre Landeiendomsbesidderes 18de Valgdistrict (Falster) blev 1ste og 2den Dags Valgmøde afholdt paa Raadstuen heri Byen iforgaars og igaar og gav følgende Resultat: Gaardmand P. Steffensen i Alstrup 186 Stemmer, Proprietair Lange til Eiegod 82, Gaardmand Jens Dyrlov i Alsløv 82, Proprietair Dreier til Glostrup 50, Sognefoged P. Olsen i S. Vedby 36 og Møller Jensen paa Høimollen 34. 3die og 4de Dags Møde afholdes Tirsdag og Onsdag i næste Uge.